हादसे के बाद पूर्व पत्नी का शव छोड़ भागा, गिरफ्तार
सुहागपुराथाना क्षेत्र के बंजारी में बीती रात टेंपो पलटने से एक महिला की मौत हो गई। टैंपो को महिला का पूर्व पति चला रहा था। भय के कारण पूर्व पति शव को पीपलखूंट थाना क्षेत्र के लांबाडाबरा वन विभाग दफ्तर के पास पटक गया था। पुलिस ने मामले का पटाक्षेप करते हुए पूर्व पति को गिरफ्तार कर लिया है।
एसपी कालूराम मीणा ने बताया कि बोरखेडा निवासी मांगिया मीणा (26) सोडलपुर निवासी नानी बाई (21) पुत्री नाकुड़ा मीणा बुधवार रात को टेंपो से जा रहे थे। सुहागपुरा थाना क्षेत्र के बंजारी गांव में तेज गति के कारण टेंपो अनियंत्रित होकर पलट गया। इस हादसे में नानी बाई की मौत हो गई। इस घटना के बाद भय के कारण मांगिया शव को पीपलखूंट थाना क्षेत्र के लांबाडाबरा वन विभाग के दफ्तर के पास पटक गया। देर रात करीब 10.30 बजे सूचना मिलने पर पीपलखूंट एसएचओ हरीशचंद्र सिंह मय जाप्ता मौके पर पहुंचे।
पुलिस ने मृतका की शिनाख्त के लिए ग्रामीणों को भी बुलाया, लेकिन शिनाख्त नहीं हो सकी। जिस पर पुलिस ने शव को पीपलखूंट सीएचसी में रखवाया। पुलिस ने गुरुवार को वापस तलाश शुरू की, जिस पर उसकी शिनाख्त नानी बाई के रूप में हुई। आस-पास पता करने पर पुलिस को मांगिया के साथ महिला के होने की जानकारी मिली थी, जिस पर पुलिस ने मांगिया को भी गिरफ्तार कर लिया। जिसे सुहागपुरा पुलिस को सुपुर्द किया जाएगा। एएसपी रतन सिंह ने बताया कि पुलिस ने मांगिया को लापरवाही पूर्वक वाहन चलाने शव को अन्यत्र जगह पटकने के आरोप में गिरफ्तार कर लिया है। प्रकरण सुहागपुरा थाने में दर्ज कराया गया है।
डॉक्टर ने की दुर्घटना की पुष्टि
एएसपीरतन सिंह ने बताया कि पूछताछ में मांगिया ने बताया कि नानी बाई के साथ दो-तीन साल पूर्व उसने नाता विवाह किया था। लेकिन अनबन के बाद नानी बाई वापस अपने घर चली गई थी। इन दिनों वह प्रतापगढ़ मजदूरी करने जाती थी। जिससे वापस उसकी मुलाकात हुई। गुरुवार रात को वह नानी को टेंपो में लेकर रहा था, कि टेंपो पलट गया। पीपलखूंट में कैंप के बाद चिकित्सकों की टीम लौट रही थी। रास्ते में दुर्घटना देख उन्होंने टेंपो को सही किया तथा 108 से घायल महिला को जिला अस्पताल लाने का कह कर चले गए थे। डॉक्टरों से पुलिस ने इस बात की पुष्टि की है। डॉक्टर टीम से पता चला कि महिला टेम्पो के नीचे दब गई थी और चालक मांगिया भी घायल हो गया था। उन्होंने 108 को सूचना दे दी थी। मांगिया ने बताया कि 108 आने से पहले ही नानी की मौत हो गई। भय के मारे वह नानी के शव को लांबाडाबरा वन विभाग के पास रख कर चला गया।
bho_Deva hin_Deva hin_Deva hin_Deva hin_Deva hin_Deva